
RAPORT COMUN

asupra

proiectului de Lege pentru aprobarea Ordonanţei de urgenţă a Guvernului nr.46/2012 privind modificarea Titlului I al Legii nr.35/2008 pentru alegerea Camerei Deputaţilor şi a Senatului şi pentru modificarea şi completarea Legii nr.67/2004 pentru alegerea autorităţilor administraţiei publice locale, a Legii administraţiei publice locale nr.215/2001 şi a Legii nr.393/2004 privind Statutul aleşilor locali, precum şi unele măsuri pentru buna organizare şi desfăşurare a alegerilor pentru Camera Deputaţilor şi Senat din anul 2012

În conformitate cu prevederile art. 95 şi 115 din Regulamentul Camerei Deputaţilor, republicat, cu modificările ulterioare, Comisia pentru administraţie publică, amenajarea teritoriului şi echilibru ecologic şi Comisia juridică, de disciplină şi imunităţi au fost sesizate, spre dezbatere, în fond, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.46/2012 privind modificarea Titlului I al Legii nr.35/2008 pentru alegerea Camerei Deputaţilor şi a Senatului şi pentru modificarea şi completarea Legii nr.67/2004 pentru alegerea autorităţilor administraţiei publice locale, a Legii administraţiei publice locale nr.215/2001 şi a Legii nr.393/2004 privind Statutul aleşilor locali, precum şi unele măsuri pentru buna organizare şi desfăşurare a alegerilor pentru Camera Deputaţilor şi Senat din anul 2012, trimis cu adresa nr. PL.x 463 din 12 noiembrie 2012 şi înregistrat cu nr. 26/308 din 21 noiembrie 2012, respectiv cu nr. 31/896 din 14 noiembrie 2012.
Conform dispoziţiilor art.75 din Constituţia României, republicată şi ale art. 92 alin. (9) pct.2 din Regulamentul Camerei Deputaţilor, republicat, Camera Deputaţilor este Cameră decizională. 

Proiectul de lege a fost adoptat  de Senat în şedinţa din 30 octombrie 2012, ca urmare a depăşirii termenului de adoptare, în condiţiile articolului 115 alineatul (5) teza a III-a din Constituţia României, republicată.

Consiliul Legislativ a avizat favorabil proiectul de ordonanţă de urgenţă, conform avizului nr.687 din 31 august 2012.
Comisia pentru buget, finanţe şi bănci a transmis un aviz favorabil, cu nr. 22/370 din 12 februarie 2013.
Proiectul de lege are ca obiect de reglementare modificarea Titlului I al Legii nr.35/2008 pentru alegerea Camerei Deputaţilor şi a Senatului şi pentru modificarea şi completarea Legii nr.67/2004 pentru alegerea autorităţilor administraţiei publice locale, a Legii administraţiei publice locale nr.215/2001 şi a Legii nr.393/2004 privind Statutul aleşilor locali, cu modificările şi completările ulterioare, în scopul asigurării desfăşurării în bune condiţii a alegerilor pentru Camera Deputaţilor şi Senat din anul 2012.
În conformitate cu prevederile art.61 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic şi Comisia juridică, de disciplină şi imunităţi au examinat proiectul de lege sus menţionat, în şedinţe separate. Membrii Comisiei pentru administraţie publică, amenajarea teritoriului şi echilibru ecologic au examinat proiectul de lege sus menţionat, în şedinţa din 19 februarie 2013. 


Din numărul total de 33 membri ai Comisiei pentru administraţie publică, amenajarea teritoriului şi echilibru ecologic  au participat la dezbateri 29 deputaţi.


La dezbateri au participat, în calitate de invitaţi conform prevederilor art.54 şi 55 din Regulamentul Camerei Deputaţilor, republicat, doamna Irina Alexe – chestor de Poliţiei – şef Departament şi domnul Cătălin Chiper – secretar de stat în cadrul Ministerului Administraţiei şi Internelor.
Membrii Comisiei juridice, de disciplină şi imunităţi au dezbătut proiectul de lege mai sus menţionat în şedinţa din 26 februarie 2013.


Din numărul total de 27 membri ai Comisiei juridice, de disciplină şi imunităţi  au participat la dezbateri 24 deputaţi.
La dezbateri au participat, în calitate de invitaţi conform prevederilor art.54 şi 55 din Regulamentul Camerei Deputaţilor, republicat, doamna Irina Alexe, şef Departament Relaţia cu Parlamentul.
În urma examinării iniţiativei legislative, a expunerii de motive, a avizului Consiliului Legislativ şi a opiniilor exprimate de către membrii Comisiei pentru administraţie publică, amenajarea teritoriului şi echilibru ecologic şi a Comisiei juridice, de disciplină şi imunităţi s-a hotărât, cu unanimitate de voturi adoptarea  proiectului de Lege pentru aprobarea Ordonanţei de urgenţă a Guvernului nr.46/2012 privind modificarea Titlului I al Legii nr.35/2008 pentru alegerea Camerei Deputaţilor şi a Senatului şi pentru modificarea şi completarea Legii nr.67/2004 pentru alegerea autorităţilor administraţiei publice locale, a Legii administraţiei publice locale nr.215/2001 şi a Legii nr.393/2004 privind Statutul aleşilor locali, precum şi unele măsuri pentru buna organizare şi desfăşurare a alegerilor pentru Camera Deputaţilor şi Senat din anul 2012, în forma adoptată de Senat.

În raport de obiectul şi conţinutul reglementării,  proiectul de lege  face parte din categoria legilor organice.

           PREŞEDINTE,                                     VICEPREŞEDINTE,                                    
        Marin ALMĂJANU

            Nicolae-Ciprian NICA
                       SECRETAR,                                          SECRETAR,    

               Ion Marcel  CIOLACU                     Theodor-Cătălin NICOLESCU
 Şef serviciu, Sofia Chelaru
Consilier parlamentar, Paul Şerban

